open-index/open-wikipedia-markdown huggingface dataset:
Margaret's Museum

***Margaret's Museum*** () je kanadsko-britanski igrani film snimljen 1995. godine u režiji Morta Ransena. Po žanru je drama, a radnja je smještena na otok Cape Breton u Novoj Škotskoj, odnosno gradić čija se ekonomija vrti oko lokalnog ugljenokopa gdje rudari redovno ginu u nesrećama. Protagonistica, čiji lik tumači Helena Bonham Carter je djevojka koja se iz tih razloga odbija vezati sa muškarcima, sve dok ne sretne šarmantnog perača posuđa (čii lik tumači Clive Russell).

## Uloge
* Helena Bonham Carter ... Margaret MacNeil
* Clive Russell ... Neil Currie
* Craig Olejnik ... Jimmy MacNeil
* Kate Nelligan ... Catherine MacNeil
* Kenneth Welsh ... Angus MacNeil
* Andrea Morris ... Marilyn

## Vanjske veze
* 
*
Love Serenade

***Love Serenade*** () je australijska filmska komedija snimljena 1996. godine u režiji Shirley Barrett kojoj je to bio cjelovečernji režijski debi. Protagonistice, čije likove tumače Miranda Otto i Rebecca Frith, su dvije sestre u provincijskom gradiću koje su različitog karaktera, ali koje muči zajednički problem nedostatka adekvatnih muških partnera. Radnje prikazuje probleme koji nastanu kada se u grad useli šarmantni DJ (čiji lik tumači George Shevtsov). *Love Serenade* je premijerno prikazan na Kanskom festivalu gdje je osvojio nagradu za najbolju fotografiju.

## Uloge
* Miranda Otto – Dimity Hurley
* Rebecca Frith – Vicki-Ann Hurley
* George Shevtsov – Kenneth 'Ken' Sherry
* John Alansu – Albert Lee
* Jessica Napier – Deborah 'Debbie'
* Jill McWilliam – Curler Victim
* Ryan Jackson – Boy on Bike (Ride)
* Sabrina Norris – Beautiful Baby

## Izvori

## Vanjske veze
*
*''Love Serenade''  at Oz Movies
*''Love Serenade'' at Rotten Tomatoes
*Love Serenade at the National Film and Sound Archive
Villanueva, Cortés

**Villanueva**  je grad od 73,050 i općina (municipio) od 169,609 stanovnika na sjeveru Hondurasa u Departmanu Cortés.

## Geografija

Villanueva leži u dolini Valle de Sula udaljena svega dvadesetak km južno od svog administrativni centar San Pedro Sule, tako da je zapravo predgrađe te metropole, sa kojim je odlično povezana autoputom CA-5. Od glavnog grada Tegucigalpe udaljena je 161 km.

## Historija
Villanueva je izrasla iz sela * Llano Viejo* , koje je zbog poplava preseljeno na današnju lokaciju i prezvano u današnje ime Villanueva (prevedeno sa španjolskog *Novo selo*).
Tako se računa da je osnovana 28. augusta 1871., a status grada dobila 15. februara 1945.

Svojevremeno je bila poznata kao centar poljoprivrednog kraja u kom se sadi najviše banana i naročito puno šećerne trske pa su je zbog zvali *Grad koji sladi Honduras*. Danas je poznata kao industrijski centar i po brojnim bankama.

## Reference
 
## Vanjske veze

* ''Alcaldía Municipal de Villanueva''
Útila

**Útila** je najmanji i najzapadniji od tri veća otoka arhipelaga Islas de la Bahía u Hondurasu.

## Geografija

Útila leži u Karipskom moru udaljena oko 30 km sjeverno od honduraškog kopna.
Otok ima površinu od 49.3 km² dug je 11 i maksimalno širok 4 km. Na njemu živi 3,947 stanovnika u 2 naselja.
Najveće *East Harbor* koje ima 3,309 stanovnika, leži na krajnjem jugoistoku, a puno manje *Up Cay* u kom živi 228 stanovnika leži na malom otočiću na zapadu.

Otok je popularan među roniocima zbog koraljnog grebena.

Útila ima aerodrom (IATA: MHUT, ICAO: UII) koji se nalazi kod *East Harbora*.

## Historija

Prvi evropljani došli su do Útile 1502. koja je u to vrijeme bila naseljena indijancima. Velika grupa kolonista sa Velikog Kajmana naselila se na otoku 1836., tako da je 1880. proglašen općinom.

Útila je zajedno sa ostalim otocima Arhipelaga Bahía dijelila istu sudbinu, pa su izmjenjivale vlasti dvaju imperija španjolskog i britanskog, sve do 1859. kad je arhipelag pripao Hondurasu.

## Privreda i transport

Uz turizam stanovnici se bave ribarstvom i poljoprivredom.
Do otoka se može doći domaćim avionskim linijama, ili trajektom iz luke La Ceiba koji vozi dva puta dnevno prema Útili i Roatánu, a postoji i trajektna linija Roatán - Útila, koja prometuje dva puta tjedno. 
## Reference
 
## Vanjske veze

* ''Útila the best place of the world to dive'' 
* [''Útila (Honduras)''](https://www.ecured.cu/Utila_(Honduras))
Kavkaski zarobljenik (poema)

**Kavkaski zarobljenik** – prva iz ciklusa južnih bajronovskih poema Puškina. Započeo ju je pisati u Gurzufu, a dovršio 20. veljače 1821. u gradu Kamenki (tada imanju Vasilija Davidova).

*Kavkaski zarobljenik*, zajedno sa sljedećom poemom, *[[Bahčisarajska česma (poema)|Bahčisarajskom česmom]]*, bilo je njegovo najpopularnije djelo.

## Napomene

## Vanjske veze
* Muzej A.S. Puškina u Gurzufu
Kavkaski zarobljenik (Tolstoj)

***Kavkaski zarobljenik*** () je priča ruskog književnika Lava Tolstoja originalno objavljena 1872. godine. Djelomično je inspirirana autorovim iskustvima kao oficira carske vojske za vrijeme Kavkaskih ratova. Protagonist je Ivan Žilin, ruski carski oficir koga zarobe "Tatari" (muslimanski domoroci Kavkaza) te odvedu u selo i drže kao zarobljenika, nastojeći ga otkupiti za novac. Radnja prikazuje kako se Žilin sa vremenom sprijatelji sa kćeri seoskog poglavara, ali i kako razmišlja o bijegu. *Kavkaski zarobljenik*, koji u sebi sadrži pustolovne elemente, se smatra jednom od najpopularnijih Tolstojevih priča.

Bila je ekranizirana dva puta - u SSSR-u na gruzijsko jeziku 1975. kao istoimeni film 
te 1996. godine kao nagrađeni istoimeni rusko-kazahastanski film.
Kavkaski zarobljenik (TV film)

***Kavkaski zarobljenik*** () je sovjetski televizijski film snimljen u režiji Georgija Kalatošvilija. Predstavlja adaptaciju istoimene priče Lava Tolstoja. Radnja se događa na Kavkazu u 19. vijeku, a protagonist čiji lik tumači Jurij Nazarov, je oficir carske vojske koji u sukobu sa lokalnim gorštacima bude zarobljen i odveden u selo, odakle planira pobjeći.

## Vanjske veze
*
Bwana

***Bwana*** je španski igrani film snimljen 1996. godine u režiji Imanola Uribea. Po žanru je mješavina drame i crne komedije. Protagonist je skromni taksist koji jednog dana sa porodicom dolazi na plažu, ali tamo sretne crnog Afrikanca koji je preživio pokušaj da preplovi Mediteran u nastojanju da se kao ilegalni imigrant naseli u Španiji. Radnja prikazuje kako je protagonist sticajem okolnosti prisiljen neko vrijeme provesti sa brodolomcem, odnosno njegove pokušaje uspostave komunikacije ali suočavanje sa vlastitim rasističkim predrasudama i ksenofobijom. *Bwana* je prikazan na festivalu u San Sebastianu gdje je osvojio Zlatnu školjku.

## Uloge
* Andrés Pajares ... Antonio
* María Barranco ... Dori
* Emilio Buale ... Ombasi
* Alejandro Martínez ... Iván
* Andrea Granero ... Jessy
* Miguel del Arco ... Román
* Paul Berrondo ... Michael

## Napomene

## Vanjske veze
*
Trojan Eddie

***Trojan Eddie*** () je britansko-irski igrani film snimljen 1996. godine u režiji Gilliesa MacKinnona. Po žanru je mješavina drame i kriminalističkog filma. Radnja je smještena u Irsku, a protagonist, koga tumači Stephen Rea, je bivši varalica i sitni kriminalac koji nakon izlaska zatvora odlučuje svoje talente iskoristiti kako bi započeo pošteni život kao putujući trgovac rabljene robe. Radnja prikazuje kako se tom prilikom upetlja u ubistvo. Film je prikazan na festivalu u San Sebastianu gdje je osvojio Zlatnu školjku.

## Vanjske veze
* 
*
Katedrala u Vicenzi

**Katedrala u Vicenzi** (pravim imenom **Santa Maria Annunciata**) je katedrala u sjevernotalijanskom gradu Vicenzi.

## Historija
Historija crkve počela je još za ranokršćanstva u 5. vijeku. Nakon provale Huna, proširena je u brodnu trobaziliku. Početkom 7. vijeka, za pontifikata biskupa Oronzia, počela je prva restauracija i dogradnja koja je kasnije doživjela brojne izmjene, ali je građevina u globalu dobila današnje dimenzije.

Potres iz 1117. i pljačkaška kampanja trupa Friedricha II., cara Svetog Rimskog Carstva, pridonijeli su promjenama u izgledu crkve. Današnji izgled uglavnom je rezultat intervencija provedenih tokom 15. vijeka (1444–1467) od gradnje gotičke fasade, za koju se vjeruje da je djelo Domenica da Venezia, do uređenja kapela i apside iz 13. vijeka.

Gradnja apside katedrale započela je 1482. po projektu Lorenza da Bologna, ali ni 1531. još nije bila dovršena. Prvo privremeno stavljanje pod krov napravljeno je 1540. godine, nakon što se pojavila mogućnost da bi se u Vicenzi održao Ekumenski koncil (održan u Trentu kao tridentski). Na kraju je komuna Vicenza tek 1557. dobila dopuštenje od Mletačke Republike da može raspolagati sredstvima koja je još na početku tog vijeka dao biskup Zeno, za tu namjenu, te stoga i mogućnost da dovrši radove.

Slavni Andrea Palladio osmislio je glavni oltar, grobnicu za biskupa Girolama Bencuccija, sjeverni portal, tambur i kupolu. Nakon nekih neogotičkih intervencija provedenih sredinom 19. vijeka, za vrijeme Drugog svjetskog rata katedrala je bombardirana i djelomično razorena, tako da se njezina restauracija rastegla do 2002. godine.

### Paladijeva kupola
Projekt za nju je najvjerojatnije djelo Andrea Palladija, a izvedena u dvije faze. U prvoj od 1558. do 1559. podignut je tambur iznad prozora i napravljen vijenac, a u drugoj od 1564. do januara 1566. i sama kupola. Karakteristična forma lanterne, pomalo apstraktne i lišene dekoracija, replika je onog što je napravio za venecijanski San Giorgio Maggiore. Palladio je do tog došao radivši na rekonstrukcijama antičkih hramova centralnog tlocrta, kao što je Romulov hram na Via Appia.

### Paladijev portal
Paolo Almerico je 1560. zatražio dozvolu od katedralnog savjeta da o svom trošku podigne sjeverni portal katedrale, prema kapeli sv. Ivana Krstitelja. Isti Almerico je nekoliko godina kasnije angažirao Palladija da mu izgradi vilu Rotondu. Portal je dovršen i svečano otvoren 1565. godine, najvjerojatnije povodom inauguracije biskupa Mattea Priulija. Iako za taj portal nema nikakvih dokumenata, niti orginalnih paladijevih crteža, to djelo se na bazi stilskih analiza pripisuje njemu jer liči na bočni portal venecijanske bazilike San Pietro di Castello koji je Palladio izveo 1558. godine.

Kupola i portal su 1994. uvršteni na UNESCO-vu Listu mjesta svjetske baštine u Evropi kao objekti lokaliteta Historijski centar Vicenze i Palladijeve vile.

## Reference

## Vanjske veze

* ''Cattedrale di Santa Maria Annunciata o Duomo''
Santa Cruz de Yojoa

**Santa Cruz de Yojoa** - *Sveti Križ od Jojoje* (prevedeno sa španjolskog) je grad od 17,430 i općina (municipio) od 89,569 stanovnika u sredini Hondurasa u Departmanu Cortés.

## Geografija

Santa Cruz leži pored Jezera Yojoa nedaleko od granice sa departmanima Comayagua i Santa Bárbara.

Od glavnog grada Tegucigalpe udaljen je 123 km.

## Historija

Historija Santa Cruza počela je 1832. kad je general Francisco Ferrera osnovao hacijendu u tom kraju.
Otprilike u isto vrijeme teška epidemija pogodila je tadašnje selo Yojoa, pa je većina njegovih stanovnika izbjegla na hacijendu generala Ferrera.
Uz to su i brojne iz porodice iz Departmana Santa Bárbara došle raditi na haciendu, pa je ona postepeno prerasla u vrlo prosperitetno naselje.

Status općine dobio je 1864., a ime je nastalo kao sintagma od imena dviju naselja koja su se spojila  Santa Cruz i Yojoa.

## Privreda

Ekonomija se bazira na poljoprivredi, stočarstvu, trgovini, ribarstvu i  turizmu.
Mnogi smatraju da je Santa Cruz de Yojoa, jedan od najljepših dijelova Hondurasa, što zbog Jezera Yojoa, što zbog Nacionalnog parka Cerro Azul Meámba. Pored tog velika atrakcija za turiste je i brana hidroelektrane Francisco Morazán jedna od najvećih na svijetu.
## Reference
 
## Vanjske veze
* ''Santa Cruz de Yojoa'' 
* ''Alcaldía Municipal de Santa Cruz de Yojoa''
Kavkaski zarobljenik (film)

***Kavkaski zarobljenik*** (), u međunarodnoj distribuciji poznat i pod engleskim naslovom ***Prisoner of the Mountains*** () je rusko-kazahstanski igrani film snimljen 1996. godine u režiji Sergeja Bodrova. Predstavlja adaptaciju istoimene priče Lava Tolstoja, sa time da je radnja smještena u moderno doba, odnosno na Sjeverni Kavkaz u vrijeme tada aktualnog Prvog čečenskog rata. Protagonist, čiji lik tumači Bodrovljev sin Sergej Bodrov Mlađi, je mladi ruski vojnik koji zajedno sa starijim i iskusnijim kolegom (čiji lik tumači Oleg Menjšikov) upadne u zasjedu i bude zarobljen od čečenskih separatista. Radnja prikazuje kako je odveden u planinsko selo, čiji ga poglavica (čiji lik tumači Džemal Siharulidze) nastoji razmijeniti za sina koga su zarobili Rusi; tamo se sprijatelji sa poglavičinom kćeri (čiji lik tumai Susana Mehralijeva) te stiče simpatije za gorštake i njihov način života, ali i kako mu život dolazi u opasnost zbog suborčevog bijega. *Kavkaski zarobljenik*, snimljen na lokacijama u Dagestanu, se isticao antiratnim stavom, te je osvojio simpatije međunarodnih filmskih kritičara, a što se odrazilo kroz niz prestižnih festivalskih nagrada.

## Uloge
* Oleg Menjšikov – Saša
* Sergej Bodrov Mlađi – Ivan (Vanja) Žilin
* Džemal Siharulidze – Abdul-Murat
* Susana Mehralijeva – Dina
* Aleksandar Burejev – Hasan
* Valentina Fedotova – Ivanova majka
* Aleksej Žarkov – Maslov

## Reference

## Vanjske veze

*
*
Kavkaski rat

**Kavkaski rat** (, rjeđe **Kavkaski ratovi** je naziv za seriju međusobno povezanih oružanih sukoba koji su se od 1817. do 1864. godine na području Kavkaza vodili između Ruskog Carstva na jednoj, te kavkaskih domorodačkih, pretežno muslimanskih naroda i njihovih političkih entiteta na drugoj strani. Do njih je došlo nakon ekspanzije Ruskog Carstva u 18. i početkom 19. vijeka, a koje je uključivalo aneksiju današnje Gruzije, odnosno osvajanje današnjeg Azerbejdžana i Armenije u ratu sa Perzijom. Plemena na području današnjeg Sjevernog Kavkaza su, međutim, uglavnom odbila prihvatiti rusku vlast, te su počela pružati žestok otpor, uglavnom koristeći gerilsku strategiju i prednosti nepristupačnog planinskog terena. Zbog toga su ruske snage u svrhu pacifikacije Kavkaza bile prisiljene koristiti značajne vojne resurse. Kavkaskim narodima je sve vrijeme moralnu, materijalnu te u nekoliko navrata neposrednu vojnu pomoć pružalo Osmansko Carstvo, ali su svi zahvaljujući ruskoj brojčanoj i tehničkoj prednosti sa vremenom pacificirani. Na istočnom dijelu Kavkaza se žestinom otpora istakao lokalni vođa Šamil koji je, međutim, 1859. godine prisiljen na predaju. Pet godina kasnije je slomljen otpor Adigejaca i Čerkeza na zapadu koji su nakon toga protjerani u područja Osmanskog Carstva. Dugotrajni kavkaski rat je ostavio snažan poticaj na rusku kulturu, prije svega kroz djela književnika kao što su Puškin i Tolstoj.
Cayos Cochinos

**Cayos Cochinos**  je mali arhipelag od dva otočića (Cayo Menor i Cayo Mayor) i 13 atola na sjeveru Hondurasa u Karipskom moru.
## Karakteristike
Arhipelag leži udaljen oko 19 km ispred luke La Ceiba i računa se kao istočni dio većeg arhipelaga Islas de la Bahía.

Administrativno podpada pod općinu Roatán.
Ukupna površina arhipelaga ne prelazi 2 km², osim dva veća na kojima stalno živi nekih stotinjak stanovnika, svi ostali su nenaseljeni.
Dva veća otoka prekrivena su gustom tropskom šumom i okružena bijelim pješčanim plažama.

Arhipelag je u augustu 1993. proglašen rezervatom prirode, a 30. jula 2003. i Nacionalnim parkom.
Park obuhvaća i okolne vode pa mu je ukupna površina 460 km².

Taj mali tropski raj dio je drugog najvećeg lanca koraljnih grebena na svijetu.

Zbog toplog tirkiznog mora arhipelag je popularna turistička destinacija među roniocima.

## Reference
 
## Vanjske veze

* ''Cayos Cochinos, La Ceiba'' 
* ''Cayos Cochinos''
Shoot Out

***Shoot Out*** (), u Jugoslaviji prikazan pod naslovom ***Vatreni obračun*** je američki vestern film snimljen 1971. godine u režiji Henryja Hathawaya. Predstavlja adaptaciju romana *The Lone Cowboy* Willa Jamesa. Protagonist, čiji lik tumači Gregory Peck je bivši pljačkaš banaka koji se nakon izlaska iz zatvora misli osvetiti bivšem partneru koji ga je prevario. Radnja prikazuje kako partner unajmljuje plaćene ubice, dok se protagonist, sticajem okolnosti, mora brinuti za 8-godišnju djevojčicu. Hathaway, kome je to bio pretposljednji film, se temom i stilom naslanjao na svoj raniji hit *[[True Grit (film, 1969)|True Grit]]*.

## Uloge

* Gregory Peck ... Clay Lomax
* Patricia Quinn ... Juliana Farrell
* Robert F. Lyons ... Bobby Jay Jones
* Susan Tyrrell ... Alma
* James Gregory ... Sam Foley
* Rita Gam ...  Emma
* Jeff Corey ... Trooper
* Dawn Lyn ... Decky Ortega 
* Pepe Serna ...  Pepe
* John Davis Chandler ...  Skeeter
* Paul Fix ... Frenatore - Brakeman
* Arthur Hunnicutt ...  Homer Page

## Reference

## Vanjske veze
*
Olanchito

**Olanchito**  je grad od 42,320 i općina (municipio) od 114,442 stanovnika na sjeveru Hondurasa u Departmanu Yoro.

## Geografija

Olanchito leži u dolini rijeke Aguán udaljen 40 km od Karipskog mora i luke La Ceiba, a od glavnog grada 
Tegucigalpe 168 km.

## Historija

Olanchito je u svakom slučaju izrastao još za španjolskih kolonijalnih vremena, ali se nezna točno kad.

O historiji Olanchita postoje dvije teorije, po jednoj osnovao ga je 1530. pod imenom *San Jorge de Olanchito* kapetan Diego de Alvarado, brat puno slavnijeg Pedra de Alvarada.

Po drugoj teoriji grad su osnovali 1611. bjegunci od potresa koju je uzrokovala planina El Boquerón.

## Privreda

Privreda se bazira na poljoprivredi, stočarstvu i trgovini
## Reference
 
## Vanjske veze
* [''Olanchito''](https://www.ecured.cu/Olanchito_(Honduras)) 
* ''Municipalidad de Olanchito''
Catlow

***Catlow*** je američko-britanski vestern film snimljen 1971. godine u režiji Sama Wanamakera. Predstavlja adaptaciju istoimenog romana Louisa L'Amoura. Naslovni protagonist, čiji lik tumači Yul Brynner, je odmetnik koga progoni šerif (čiji lik tumači Richard Crenna), njegov prijatelj i bivši ratni drug. Radnja prikazuje kako završe u Meksiku gdje će se sukobiti sa beskrupuloznim vođom revolveraša (čiji lik tumači Leonard Nimoy. *Catlow* je sniman na lokacijama u španskoj Almeriji i isticao se velikom količinom crnog humora. Leonard Nimoy, koji u filmu tumači negativca, bio je privučen projektu jer se po svaku cijenu nastojao distancirati od uloge Spocka u *[[Star Trek: TOS|Zvjezdanim stazama]]*.

## Uloge

* Yul Brynner ... Jed Catlow
* Richard Crenna ... Šerif Ben Cowan
* Leonard Nimoy ... Orville Miller
* Daliah Lavi ... Rosita
* Jo Ann Pflug ... Christina Calderon
* Jeff Corey ... Merridew
* Michael Delano ... Rio
* Julián Mateos ... Recalde
* David Ladd ... Caxton
* Bob Logan ... Oley
* John Clark ... Keleher
* Dan van Husen ... Dutch
* Bessie Love ... Mrs. Frost
* José Nieto ... General Calderon
* Walter Coy ... Parkman

## Izvori

## Vanjske veze
* 
*
Dahomej

**Dahomej** može označavati:

* Kraljevstvo Dahomej, historijsku monarhiju na teritoriju današnjeg Benina
* Francuski Dahomej, francusku koloniju na području današnjeg Benina
* Republika Dahomej, historijsku republiku (1958–1975) i preteču suvremenog Benina
* Benin, državu u Zapadnoj Africi čiji je to alternativni naziv
Loggia Valmarana

**Loggia Valmarana** je građevina u sjevernotalijanskm gradu Vicenzi.

## Historija i karakteristike
Leonardo Valmarana, vlasnik velikog terena izvan tadašnje Vicenze duž kanala Seriola, silno je želio pretvoriti taj teren u park. On je najvjerojatnije angažirao Palladija da mu projektira lođu s pogledom na park. Donji dio lođe leži na lukovima i masivnim pilastrima uronjenim u vodu kanala, a iznad se niže pet toskansko-dorskih stupova koji nose trokutasti zabat, ispod kojeg su tri centralne prostorije. Na stražnjoj strani također se nalaze tri prostorije, dozidane uz ostatke zidova iz vremena Scaligerija.

Oduvjek je bilo sumnji da je ta lođa Palladijevo djelo, jer nema nikakvih dokumenenata koji bi to potvrdili, a ni stilska analiza to ne potvrđuje. Ono što se sa sigurnošću zna je da su radovi u parku počeli 1556. godine, a 1563. dokumentirana je građevina iza lođe. Na temelju tih dokumenenata nedavno je došlo do hipoteze da je lođu dao sagraditi Paolo Antonio, sin Leonarda Valmarane, odnosno da je njen pravi graditelj bio Vincenzo Scamozzi. Prema tome, isklesan na trabeaciji (1592) s imenom Leonarda Valmarane vjerojatno se odnosi na godinu kad je park otvoren za javnost, a ne na godinu izgradnje lođe.

Loggia Valmarana je 1994. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.

## Reference

## Vanjske veze

* ''Loggia Valmarana''  
* ''Loggia Valmarana, Vicenza'' (na portalu Palladio museum)
Kraljevske palače u Abomeyju

**Kraljevske palače u Abomeyju** su kompleks od 12 vladarskih palača koje se protežu na 40 hektara terena u samom centru Abomeyja, u Beninu; Abomey je bio glavni grad historijskog Kraljevstva Dahomej i tu su stolovali tamošnji vladari. Još uvijek se redovito koriste za tradicionalne rituale i za kraljevske svečanosti. Zgrade palača su važne ne samo zbog prošlosti koje predstavljaju, nego i za tradiciju koju pomažu održati. 

Na 9. sjednici Odbora, UNESCO je 1985. godine proglasio Kraljevske palače Svjetskom baštinom, čime su ove postale prvi takav spomenik u Beninu. Kakoje 1984. godine dobar dio kompleksa oštećen u tornadu, Kraljevske palače su se sve do obnove 2007. godine smatrale ugroženim spomenicima svjetske baštine. 

Palače su danas nenastanjene, međutim one vladara Ghéza i njegova sina, Gléléa, sačinjavaju Historijski muzej u Abomeyju. 

## Karakteristike

Sve se odlikuju zajedničkim odlikama: unutar zajedničkog obzida svaka palača ima svoje zidine s tri dvorišta. Vanjsko dvorište je mjesto obreda i ceremonija vojne parade, dok se iz unutrašnjeg dvorišta i privatnog dvorišta može pristupiti odvojenim rezidencijama kralja (palača) i kraljice (Akaba palača). 

Tijekom stoljeća, kompleks palača se ispunio stanovima i zgradama te je na svom vrhuncu mogao udomiti čak 8,000 ljudi, ali i freskama, skulpturama, te nizom zamršenih bareljefa. Za društvo bez pisanih dokumenata, bareljefi, koji su se koristili kao ukras na palačama, služe kao jedinstveni zapisi prošlosti. Oni predstavljaju najznačajnije događaje u razvoju naroda Fon i njihova kraljevstva, slaveći vojne pobjede i moć svakog kralja, te dokumentiranjem mitova Fon ljudi, te njihovih običaja i rituala. Zidovi pokazuju kako se vojna moć Kraljevstva Dahomej djelomično temeljila na ratnicama koje su u potpunosti bile ravne svojim muškim kolegama u žestini i hrabrosti. Oni također prikazuju mitske životinje koje simboliziraju karakteristike kraljeva i njihovu moć kao vladara.

## Galerija

File:Celebration at Abomey.- Important witchdoctors.jpg|"Važni vračevi" (1908.)
File:The célébration at Abomey(1908). - Dance of the Fon chiefs.jpg|Ples Fon poglavica 1908. god.
File:The celebration at Abomey. - Young girl with wooden statue of mystic chair.jpg|Djevojka s čarobnom skulpturom stolice (1908.)
File:Abomey-Königspalast3.jpg|Kraljevska palača


## Reference
Raï (film, 1995)

***Raï*** je francuski igrani film snimljen 1995. godine u režiji Thomasa Giloua. Po žanru je mješavina komedije i socijalno angažirane drame. Radnja se događa u jednom *[[banlieu]]u*, naselju gdje pretežno žive alžirski i arapski imigranti, odnosno njihovi potomci, i gdje caruje nezaposlenost, besperspektivnost i kriminal. Protagonisti, čije likove tumače Samy Naceri i Mustafa Benstiti, su dva brata koja pokušavaju na različite načine riješiti svoje probleme, ali ih privlači slobodoumna djevojka (čiji lik tumači bivša porno-zvijezda Tabatha Cash). *Raï* je prikazan na filmskom festivalu u Locarnu gdje je osvojio nagradu Zlatni leopard.

## Uloge
* Samy Naceri : * Nordine *
* Manu Layotte : * Poisson *
* Tabatha Cash : * Sahlia *
* Faisal Attia : * Aziz *
* Micky El Mazroui : * Mezz *
* Tara Römer : * Laurent *
* Mustafa Benstiti : * Jhamel*
* Olivier Loustau
* Léa Drucker
* Édouard Baer : *un ami de Sahlia*
* Martial Odone : *un boxeur*
* Jo Prestia
* Messaoud Hattou : *un homme de main de l'amant de Sahlia*

## Napomene

## Vanjske veze
* 
*
Nacionalni park Arly

**Nacionalni park Arly**, poznat i kao **Nacionalni park Arli**, je nacionalni park na samom jugoistoku Burkine Faso, te se na zapadu nastavlja na Rezervat prirode Singou, a na jugu na Nacionalni park Pendjari u Beninu. Smješten je od prostranih šuma rijeke Arly do savana i pješčanih brda rijeke Pendjari na gorju Gobnangou. Površine je 760&nbsp;km², što ga čini najvećim nacionalnim parkom u državi. Osnovan je 13. prosinca 1954. kao rezervat faune, a od 2009. godine je zaštićen i Ramsarskom konvencijom o zaštiti močvara.

Nacionalni park Arly danas je sklonište za brojne vrste sisavaca, među kojima je oko 200 slonova (*Loxodonta africana*), 200 vodenkonja (*Hippopotamus amphibius*) i 100 lavov. Tu se također mogu pronaći i bivoli *(Syncerus caffer)*, pavijani, crveni i zeleni majmuni, neke vrste antilopa (*[[Alcelaphus buselaphus]]a*, močvarna antilopa, konjska antilopa i Dujker antilope).

God. 2008. EU je financirala projekt ECOPAS (fr. *Ecosystèmes Protégés en Afrique Soudano-Sahélienne*) kojim su tri parka Nigera, Burkine Faso i Benina ujedinjena zajedničkom upravom u **[[W (nacionalni park)|W regionalni park]]** (fr. *Parc Regional W*).

God. 2017. UNESCO je u još od 1996. godine zaštićeno područje Nacionalnog parka W uključio Nacionalni park Pendjari (Benin) i Nacionalni park Arly, stvorivši golemo zaštićeno područje od 1.494.831 ha poznato kao **W-Arly-Pendjari kompleks** koje je upisano na popis mjesta svjetske baštine u Africi jer "predstavlja važan ekosustav biogeografskih pokrajina zapadnoafričkih šuma/savana.

## Reference

## Vanjske veze

* Africa Tour Operators
Kvantitativna lingvistika

**Kvantitativna lingvistika** (KL) je poddisciplina opće lingvistike ili, još konkretnije, računarske lingvistike. Kvantitativna lingvistika istražuje jezike koristeći prije svega statističke metode u cilju formuliranja jezičnih zakona, odnosno, opće teorije jezika u smislu skupa međusobno povezanih jezičnih zakona. Kvantitativna lingvistika je empirijski zasnovana na rezultatima jezične statistike, polja koja se može tumačiti kao statistika jezika ili kao statistika bilo kojeg jezičnog objekta.

## Historija

Prvi pokušaji da se jeziku pristupi iz kuta kvantitativne lingvistike vezani su za antičku Grčku i staru Indiju. Jedan od povijesnih izvora sadrži primjenu kombinatorike na lingvistička pitanja, a jedan drugi je zasnovan na elementarnoj statistici.

## Neki lingvistički zakoni
Postoji veliki broj predloženih lingvističkih zakona, među kojima su:
*Zakon o divercifikaciji: Ako se jezične kategorije kao što su vrste riječi ili flektivni završeci javljaju u različitim oblicima može se pokazati da frekvencije njihovih pojavljivanja u tekstovima podiježu određenim zakonitostima.

*Raspodjela dužina (ili opće, složenosti). Istraživanja teksta ili riječnika frekvencija jezičnih jedinica bilo koje vrste kada je u pitanju njihova dužina po pravilu daje veliki broj distribucija, zavisno od vrste jedinice koja se istražuje. Do sada su istraživane sljedeće jedinice:
**Zakon raspodjele dužina morfema;
**Zakon raspodjele dužina ritmičkih jedinica;
**Zakon raspodjele dužina rečenica;
**Zakon raspodjele dužina slogova;
**Zakon raspodjele dužina riječi;
Ostale jezične jedinice koje se takođe pridržavaju ovog zakona su na primjer, slova (karakteri) različite složenosti, dužine takozvanih *hrebova*, nazvanih po Ludeku Hrebičeku i govornih akata. Isto važi i za distribuciju zvukova (fonova) različitog trajanja.

## Povezano
**[[Relativna rečenica]]*
**[[Riječi na granici punoznačnosti]]*

## Reference

## Literatura

* Best, Karl-Heinz; Rottmann, Otto: Quantitative Linguistics, an Invitation. RAM-Verlag, Lüdenscheid 2017. .
*  . . . (COBISS-BH). .
*  . . (COBISS-BH). .
* 

## Vanjske veze
* IQLA - International Quantitative Linguistics Association
Suzaku (film)

je japanski igrani film snimljen u režiji Naomi Kawase i premijerno prikazan početkom 1997. godine. Po žanru je drama, a radnja prikazuje jednu porodicu u planinskom selu koja se usprkos siromaštva drži zajedno, ali se raspadne nakon iznenadne smrti oca. *Suzaku* je prvi cjelovečernji film u filmografiji Kawase, koja je dotada poznata po kratkim niskbodudžetnim filmovima snimljenih u Super 8 formatu, a u njemu su, sa izuzetkom Juna Kunimure koji tumači lik oca, svi glumci bili naturščici. *Suzaku* je prikazan na Kanskom festivalu gdje je osvojio nagradu za najbolju kameru.

## Uloge
* Jun Kunimura ... Kōzō Tahara
* Machiko Ono ... Michiru
* Kōtarō Shibata
* Yasuyo Kamimura
* Sachiko Izumi

## Reference

## Vanjske veze
*
Nénette et Boni

***Nénette et Boni*** () je francuski igrani film snimljen 1996. godine u režiji Claire Denis. Po žanru je mješavina drame i komedije. Protagonisti, koje tumače Alice Houri i Grégoire Colin su sestra i brat koji su zbog razvoda roditelja godine proveli razdvojeni jedno od drugog. Radnja prikazuje kako sestra bježi od kuće i dolazi bratu, izazivajući kaos u njegovom životu. *Nénette et Boni* je prikazana na festivalu u Locarnu gdje je osvojila nagradu Zlatni leopard.

## Uloge

* Grégoire Colin : Boniface
* Alice Houri : Nénette 
* Valeria Bruni Tedeschi : la boulangère 
* Jacques Nolot : Monsieur Luminaire 
* Vincent Gallo : Vincenzo Brown 
* Malek Brahimi : Malek, le prof de boxe 
* Gérard Meylan : l'oncle 
* Sébastien Pons : un ami de Boni
* Micha Lescot : le jeune homme du pensionnat
* Richard Courcet : un jeune homme à la gare
* Alex Descas : le gynécologue
* Jamila Farah : la sage-femme
* Agnès Regolo : la radiologue

## Vanjske veze
* 
*
Ogledalo (film, 1997)

***Ogledalo*** () je iranski igrani film snimljen 1997. godine u režiji Jafara Panahija. Po žanru je drama, a protagonistica je 7-godišnja teheranska djevojčica Mina koju majka nije pokupila iz škole, te koja se zbog toga sama pokušava autobusom vratiti kući. Radnja pokazuje njene pustolovine, da bi se u jednom trenutku Mina počela neposredno obraćati publici, a *Ogledalo* postalo film o samom snimanju filma. *Ogledalo* je prikazano na filmskom festivalu u Locarnu.

## Uloge
* Mina Mohammad Khani – Mina
* Kazem Mojdehi
* Naser Omuni
* M. Shirzad
* T. Samadpour

## Vanjske veze
*
Ma vie en rose

***Ma vien en rose*** () je francusko-belgijsko-britanski igrani film snimljen 1997. godine u režiji Alaina Berlinera. Po žanru je mješavina drame i komedije, a naslovni protagonist, koga tumači Georges Du Fresne, je 7-godišnji dječak koji jednog dana svoje roditelje iznenadi izjavom da je postao djevojčica te da nastoji da ga se takvim tretiraju. *Ma vie en rose*, jedno od prvih filmskih ostvarenja koje se bavilo fenomenom transrodnosti kod djece, izazvao je veliku pažnju, ali i simpatije kod kritičara i u redovima liberalne javnosti. Osvojio je niz prestižnih nagrada, a što uključuje i Zlatni globus za najbolji film na stranom jeziku.

## Uloge
* Michèle Laroque : Hanna
* Jean-Philippe Écoffey : Pierre 
* Hélène Vincent : Elizabeth
* Georges Du Fresne : Ludovic 
* Daniel Hanssens : Albert
* Laurence Bibot : Lisette
* Jean-François Gallotte : Jeannot
* Caroline Baehr : Monique
* Julien Rivière : Jérôme
* Cristina Barget : Zoé
* Anne Coesens : l'institutrice
* Marie Bunel : la psychanalyste
* Marine Jolivet : Fabienne Delvigne  
* Vincent Grass : le directeur d'école

## Reference

## Vanjske veze
*  Site officiel 
* 
* 
*
T.R. Baskin

***T.R. Baskin*** je američki igrani film snimljen 1971. godine u režiji Herberta Rossa. Po žanru je drama, a protagonistica, čiji lik tumači Candice Bergen je mlada djevojka koja dolazi u Chicago u potrazi za poslom i novim životom. Radnja prikazuje kako ju serija razočaranja na poslovnom i ljubavnom planu odvede put prostitucije. *T.R. Baskin* je imala izuzetno loše kritike nakon premijere.

## Uloge
*Candice Bergen ..... T.R. Baskin 
*Peter Boyle ..... Jack Mitchell 
*James Caan ..... Larry Moore 
*Marcia Rodd ..... Dayle Wigoda 
*Howard Platt ..... Arthur

## Reference

## Vanjske veze
Captain Apache

***Captain Apache*** () je britansko-španski vestern film snimljen 1971. godine u režiji Alexandera Singera. Naslovni protagonist, čiji lik tumači Lee Van Cleef, je oficir američke vojske apačkog porijekla, a radnja prikazuje kako, istražujući smrt komesara za indijanska pitanja, razotkriva mračnu zavjeru. *Captain Apache*, koji, između ostalog, sadrži scene u kojima protagonist konzumira psihodelične droge, se smatra jednim od neobičnijih ostvarenja žanra špageti vesterna.

## Uloge
* Lee Van Cleef – Capt. Apache
* Carroll Baker – Maude
* Stuart Whitman – Griffin
* Percy Herbert – Moon
* Elisa Montes – Rosita
* Charly Bravo – Sanchez
* Charles Stal Maker – O'Rourke
* Tony Vogel – Snake
* Faith Clift – Abigail
* Dee Pollock – Ben
* Dan van Husen – Al
* Hugh McDermott – Gen. Ryland
* Elsa Zabala – Vještica

## Vanjske veze
* 
* ''Captain Apache'' Spaghetti-Western.net
Hana-bi

je japanski igrani film snimljen 1997. godine u režiji Takeshija Kitanoa. Po žanru predstavlja kombinaciju drame i kriminalističkog filma, a u njemu se Takeshi Kitano pojavljuje i u glavnoj ulozi, odnosno tumači lik nasilnog policijskog detektiva prisiljenog da napusti službu nakon tragičnog incidenta u kome su mu kolege poginuli, ranjeni i doživotno obogaljeni. Radnja prikazuje kako je prisiljen brinuti se o smrtno bolesnoj supruzi (čiji lik tumači Kayoko Kishimoto), a zbog čega posuđuje novac od yakuza, i kada ne može otplatiti dug, odluči izvesti drsku pljačku banke. *Hana-bi*, koji se odlikovao sporim ritmom i neobičnim stilom koji je uključivao reference na slikarstvo te ambivalentnu završnicu, je premijerno prikazan na venecijanskoj Mostri gdje je trijumfirao, osvojivši Zlatni lav. Iako u samom Japanu nije imao komercijalnog uspjeha, među stranim kritičarima je izazvao sveopće oduševljenje te se često navodi kao najuspješnije ostvarenje u Takeshijevoj kinematografiji.

## Uloge
* Takeshi Kitano ... Yoshitaka Nishi 
* Kayoko Kishimoto ... Miyuki, Nishijeva supruga
* Ren Osugi ... Horibe
* Susumu Terajima ... Nakamura
* Tetsu Watanabe ... Tesuka
* Hakuryu ... Yakuzin ubica
* Yasuei Yakushiji ... Kriminalac
* Tar Itsumi ... Kudo
* Kenichi Yajima ... Ljekar
* Makoto Ashikawa ... Tanaka
* Yūko Daike ... Tanakina udovica

## Reference

## Vanjske veze
* 
* ''Hana-bi'' at the Japanese Movie Database (in Japanese)
*''Hana-Bi'' at Rotten Tomatoes
Rien ne va plus (film, 1997)

***Rien ne va plus*** () je francusko-švicarska kriminalistička filmska komedija snimljena 1997. godine u režiji Claudea Chabrola. Protagonisti, čije likove tumače Michel Serrault i Isabelle Huppert, su dvoje profesionalnih varalica, a radnja prikazuje kako nastoje otuđiti pet miliona franaka od predstavnika multinacionalne korporacije u Švicarskoj. *Rien ne va plus* je prikazan na festivalu u San Sebastianu gdje je osvojio nagradu Zlatna školjka.

## Uloge

* Michel Serrault : Victor
* Isabelle Huppert : Betty
* François Cluzet : Maurice
* Jean-François Balmer : Monsieur K
* Jean Benguigui : Le gangster
* Jackie Berroyer : Chatillon
* Henri Attal : Le vendeur grec
* Thomas Chabrol : L'employé suisse
* Marie Dubois : Dédette
* Mony Dalmès : Signora Trotti
* Eric Bonicatto : Un délégué
* Pierre-François Duméniaud : Un délégué
* Greg Germain : L'homme bavard
* Nathalie Kousnetzoff : La femme blonde
* Pierre Martot : Un délégué
* Yves Verhoeven : Le pickpocket
* Emmanuel Guttierez : Le barman du Park Hotel
* Gunther Germain : l'ami du bavard
* Maurice Debranche : le chauffeur de taxi à la Guadeloupe
* Stefan Witschi : le maître d'hôtel en Suisse
* Rodolphe Ittig : le dentiste belge
* Dodo Deer : le dentiste hongrois
* Barbara Magdalena Ahren : la femme du dentiste hongrois
* Alexander Seibt : l'employé du télésiège
* James Hauduroy : le barman de l'hôtel Waldhaus
* Elie Axas : l'hôtesse de l'air
* Gilbert Laumord : le grand noir
* Yvon Crenn : un mafieux
* Brygida Ochaim : la danseuse
* Philippe Dana : un congressiste

## Reference

## Vanjske veze
* 
* 
* DVD
Hannie Caulder

***Hannie Caulder*** je britanski vestern fil snimljen 1971. godine u režiji Burta Kennedyja. Naslovan protagonistica, čiji lik tumači Raquel Welch kojoj trojica nasilnika ubiju muža, a u nju siluju. Radnja prikazuje kako nakon toga uči rukovanje revolverom kako bi ih pronašla i osvetila im se. *Hannie Caulder* je sniman na lokacijama u Španiji, a predstavljao je relativno solidan uspjeh kod publike, dok ga je kritika loše dočekala. Mnogo godina kasnije je Quentin Tarantino naveo *Hannie Caulder* kao inspiraciju za glavni lik i radnju svoga filma *[[Kill Bill]]*.

## Izvori

## Vanjske veze
* 
* 
* 
* ''Hannie Caulder'' at the Spaghetti Western Database
* ''Hannie Caulder'' review at *[[The New York Times]]*
* Theconsummateculp.com
Anna Sewell

**Anna Sewell** (; 30. mart 1820 – 25. april 1878) bila je engleska književnica poznata po romanu *[[Black Beauty]]* koji se smatra jednim od najpoznatijih i najpopularnijih ostvarenja u historiji književnosti za djecu.

## Izvori

## Vanjske veze

* 
*
Black Beauty

***Black Beauty*** () je roman za djecu engleske književnice Anne Sewell objavljen 1877. godine, danas poznat kao jedno od najpopularnijih djela u historiji književnosti za djecu.

Roman je napisan kao fiktivna autobiografija konja po imenu Crni ljepotan, a radnja prikazuje njegov život, od bezbrižnog odrastanja na seoskoj farmi, nakon kojeg je prodan u London gdje radi kao tegleći konj i trpi svakojake nedaće prije nego što se uspije vratiti na farmu. Sewell roman originalno nije namijenila djeci, te je umjesto toga glavni motiv bilo nastojanje da se javnosti tadašnje viktorijanske Britanije ukaže na težak položaj životinja, odnosno potakne donošenje zakona koji bi trebali zabraniti njihovo zlostavljanje. Roman, izdan nedugo prije autoričine smrti, je postigao izuzetan uspjeh i postao bestseler, te postigao svoj originalni cilj, s obzirom da je u nizu zemalja doneseno novo zakonodavstvo. *Black Beauty* je, pogotovo u kasnijim decenijama, kada su mehanizacija i nove tehnologije istisnule upotrebu konja u stvarnom životu, postao izuzetno popularan među djecom. U 20. vijeku je postao predmetom brojnih filmskih adaptacija.

## Vanjske veze

*''Black Beauty'' at Internet Archive (scanned books original editions color illustrated).
 (plain text and HTML)
*''Black Beauty'', Penguin Readers Fact Sheet.
*Read more about the history of the pony story 
*''Crni lepotan'' na portalu knjižare Delfi
Man in the Wilderness

***Man in the Wilderness*** () je američki pustolovni film snimljen 1971. godine u režiji Richarda C. Sarafiana. Inspiriran je stvarnim događajima na američkom Zapadu 1820-ih, vezanim uz Hugha Glassa, trapera koji je sudjelovao u velikoj istraživačko-trgovačkoj ekspediciji. Protagonist, čiji lik tumači Richard Harris, je njegov fiktivni ekvivalent, koji bude teško ranjen prilikom napada grizlija te ga ostali članovi ekspedicije ostave da umre. Radnja prikazuje kako on, usprkos svega, preživljava i odlučuje vratiti se u civilizaciju kako bi se osvetio. *Man in the Wilderness* je sniman na lokacijama u Španiji te se odlikovao pomalo neobičnim stilom, ali i strukturom, koji uključuju brojne flashbackove i opisuju protagonistov život prije ekspedicije.

Godine 2015. je na osnovu iste priče snimljen film pod naslovom *[[Povratnik (film, 2015)|Povratnik]]*.

## Uloge
*Richard Harris - Zachary Bass
*John Huston - Captain Henry
*Henry Wilcoxon - Indijanski poglavica
*Prunella Ransome - Grace
*Percy Herbert - Fogarty
*Dennis Waterman - Lowrie
*Norman Rossington - Ferris
*James Doohan - Benoit
*Bryan Marshall - Potts
*Ben Carruthers - Longbow
*John Bindon - Coulter
*Robert Russell - Smith
*Sheila Raynor - Graceina majka
*Judith Furse - Bolničarka

## Vanjske veze
* 
* 
*
Hugh Glass

**Hugh Glass** (o. 1783 – 1833) bio je američki pustolov, traper, trgovac krznom, lovac i istraživač najpoznatiji po sudjelovanju u ekspediciji generala Ashleya na američkom Zapadu, odnosno po tome što je tada bio napadnut od grizlija, teško ranjen i ostavljen od strane drugih članova ekspedicije da umre, ali se usprkos toga potpuno sam uspio oporaviti i vratiti u civilizaciju.

Priča o Glassu je postala predmetom brojnih referenci u američkoj kulturi, a od kojih je najpoznatiji film *[[Povratnik (film, 2015)|Povratnik]]* iz 2015. godine.

## Vanjske veze
*"Hugh Glass: The Irishman who inspired the ''Revenant''", ''Irish Examiner'' newspaper
*Map covering the area of the Hugh Glass monument in Perkins County, SD. Take Forest Service Road 5622, marked by the road sign as "Hugh Glass Road."
Black Beauty (film, 1971)

***Black Beauty*** () je britansko-špansko-zapadnonjemački film za djecu snimljen 1971. godine u režiji Jamesa Hilla. Predstavlja adaptaciju istoimenog popularnog romana Anne Sewell. Radnja se događa u Engleskoj sredinom 19. vijeka, a protagonist, čiji lik tumači Mark Lester, je dječak koji nastoji na svoju farmu vratiti konja koji je prodan kako bi radio kao tegleća životinja.

## Uloge
*Mark Lester ... Joe Evans
*Walter Slezak ... Hackenschmidt
*Uschi Glas ... Marie Hackenschmidt (navedena kao "Ursula Glas")
*Peter Lee Lawrence ... Gervaise
*Patrick Mower ... Sam Greener
*John Nettleton ... Sir William
*Maria Rohm ... Lady Anne Piggott
*Eddie Golden ... Evans, Joev otac
*Clive Geraghty ... Roger
*John Hoey ... Muldoon
*Patrick Gardiner ... O'Flaherty
*Brian McGrath ... Mark Beauchamp
*Ronan Smith ... Dječak na farmi
*John Franklyn ... Coalman
*Margaret Lacey ... Anna Sewell

## Vanjske veze
*
*
Mia aioniótita kai mia méra

***Vječnost i jedan dan*** () je grčko-francusko-italijansko-njemački igrani film snimljen 1998. godine u režiji Thea Angelopoulosa. Po žanru je drama, a protagonist, čiji lik tumači Bruno Ganz je ostarjeli i smrtno bolesni grčki književnik. Radnja prikazuje kako na ulici slučajno sretne dječaka koji je ilegalno došao u Grčku iz Albanije, te ga odluči vratiti kući. *Vječnost i jedan dan* je prikazan na Kanskom festivalu gdje je osvojio Zlatnu palmu.

## Uloge
* Bruno Ganz : Alexandre
* Isabelle Renauld : Anna
* Fabrizio Bentivoglio : le poète
* Despina Bebedelli : la mère d'Alexandre
* Achileas Skevis : l’enfant
* Alexandra Ladikou : la mère d'Anna
* Hélène Gerasimidou : Urania
* Iris Chatziantoniou : la fille d'Alexandre
* Nikos Kouros : l’oncle d'Anna
* Alekos Oudinotis : le père d'Anna
* Nikos Kolovos : le docteur
  
## Vanjske veze
* 
*
Pornografi (film)

, poznatiji po skraćenim naslovom ***Pornografi***, je japanski crno-bijeli igrani film snimljen 1966. godine u režiji Shoheija Imamure. Po žanrui je drama sa elementima satire, a temelji se na romanu Akiyukija Nosake. Protagonist, čiji lik tumači Shoichi Ozawa, je režiser i producent pornografskih filmova koji pokušava voditi normalan porodični život i brinuti se za teško bolesnu suprugu. Radnja prikazuje kako istovremeno pokušava svoj, tada ilegalni, posao zaštititi od policije i organiziranog kriminala, ali i kako se bori zbog osjećaja koje u njemu izaziva odrasla pokćerka. Tri decenije kasnije je Imamura neke od motiva tog filma iskoristio za scenarij svoga nagrađenog filma *[[Jegulja (film)|Jegulja]]*.

## Uloge
* Shōichi Ozawa ... Subuyan Ogata
* Sumiko Sakamoto ... Haru Matsuda
* Keiko Sagawa ... Keiko Matsuda, Haruina kćer
* Haruo Tanaka ... Banteki
* Ganjirō Nakamura ... Stari direktor kompanije Hakucho
* Masaomi Kondō ... Kōichi Matsuda, Haruin sin
* Akira Nishimura ... Detektiv Sanada
* Ichirō Sugai ... Shinun Ogata, Subuyanov otac
* Shinichi Nakano ... Kabō
* Chōchō Miyako ... Madam iz Kuće djevica
* Kazuo Kitamura ... Ljekar

## Reference

### Literatura

* 

## Vanjske veze
*
*''The Pornographers'' an essay by J. Hoberman at the Criterion Collection
*
Ederlezi Rising

***Ederlezi Rising*** () je srpski naučnofantastični film snimljen na engleskom jeziku u režiji Lazara Bodrose i premijerno prikazan početkom 2018. godine. Radnja se događa u relativno dalekoj budućnosti, kada je na Zemlji zavladao socijalizam. Protagonist, koga tumači Sebastijan Kavaca je kosmonaut koga međunarodna korporacija Ederlezi šalje na misiju prema Alfa Kentauriju, i kome bi društvo trebao praviti ženski android (čiji lik tumači Stoja) programirana da ispunjava sve njegove želje.

## Uloge

* Sebastian Cavazza ... Milutin
* Stoya ... Nimani
* Marusa Majer ... Društveni inženjer
* Kirsty Besterman ... Kompjuter

## Izvori

## Vanjske veze
* Official website
* 
* 
* Video-datoteke:
** 
** ''A.I. Rising'' (R-rated trailers; (1:51) & (1:37)
** ''A.I. Rising'' (Interview/Stoya) (5:12); (1:21)
** ''Ederlezi'' song (3:43); (4:28); (4:22).
Jegulja (film)

je japanski igrani film snimljen 1997. godine u režiji Shoehija Imamure. Po žanru je drama, a temelji se na motivima romana ''Na uvjetnoj slobodi'' Akire Yoshimure kao i Imamureovog filma *[[Pornografi (film)|Pornografi]]* iz 1966. godine. Protagonist, čiji lik tumači Koji Yakusho, je osuđenik koji je na godina provedenih u zatvoru zbog ubistva supruge uvjetno pušten te pokušava ponovno izgraditi život otvorivši brijačnicu. Radnja prikazuje kako jednu ženu (čiji lik tumači Misa Shimizu spriječi da izvrši samoubistvo, te kako se ona nakon toga zaljubi u njega, izazvaši niz komplikacija u njegovom životu. *Jegulja* je premijerno prikazana na Kanskom festivalu gdje je osvojila Zlatnu palmu.

## Uloge
* Kōji Yakusho – Takuro Yamashita
* Misa Shimizu – Keiko Hattori
* Mitsuko Baisho – Misako Nakajima
* Akira Emoto – Tamotsu Takasaki
* Fujio Tsuneta – Jiro Nakajima
* Show Aikawa – Yuji Nozawa
* Ken Kobayashi – Masaki Saito
* Sabu Kawahara – Seitaro Misato
* Etsuko Ichihara – Fumie Hattori
* Tomorowo Taguchi – Eiji Dojima
* Chiho Terada – Emiko Yamashita
* Teresa Saponangelo

## Vanjske veze
* 
*
Bedknobs and Broomsticks

***Bedknobs and Broomsticks*** () je američki igrano-animirani filmski mjuzikl snimljen u režiji Roberta Stevensona i premijerno prikazan 1971. godine. Predstavlja adaptaciju romana za djecu britanske književnice Mary Norton. Radnja je smještena u Englesku za vrijeme Drugog svjetskog rata, a prikazuje kako troje djece upoznaje ženu (čiji lik tumači Angela Lansbury) za koju se ispostavi da preko dopisnog tečaja pokušava postati vještica i svojim vještinama pomoći britanski ratni napor. Nastao u produkciji studija Walt Disney, *Bedknobs and Bromsticks* je doživio relativno dobar komercijalni uspjeh, ali je kritiku ostavio hladnom, a što se najčešće tumači usporedbama sa tematski i stilski sličnim filmom *[[Mary Poppins (film, 1963)|Mary Poppins]]* snimljenim osam godina ranije.

## Reference

## Vanjske veze
* 
* 
* 
* 
*
Hercegovačka Gračanica

**Hercegovačka Gračanica** pripada Eparhiji zahumsko-hercegovačke i primorske Srpske pravoslavne crkve, čija manastirska crkva predstavlja vernu kopiju crkve manastira Gračanice sa Kosova i Metohije, zadužbine kralja Milutina (1282—1321).

## Historija
Sagrađena je 2000. godine na brdu *Crkvina* iznad Trebinja, sa željom da izvrši testament srpskog pesnika Jovana Dučića, rodom iz Trebinja. Njegovi posmrtni ostaci preneti su iz Sjedinjenih Američkih Država i sahranjeni u kripti manastirske crkve. Motivi koji ukrašavaju njen pod, preuzeti su iz *Prizrenskog patosa* koji je krasio pod zadužbine Dušana ''Silnog'' (kralj 1331—1346, car 1346—1355), Svetih Arhangela kod Prizrena.

Spomen-kompleks čine crkva *[[Bogorodica|Presvete Bogorodice]]* sa zvonikom, vladičanski dvor, biblioteka, amfiteatar, galerija, salon za bankete, česma i letnja bašta.

Hram se može videti sa svake tačke u Trebinju. Sa brda *Crkvina* pruža se pogled na celi grad.

## Slike

Datoteka:Hercegovacka Gracanica 1.JPG|Hercegovačka Gračanica, detalj
Datoteka:Hercegovacka Gracanica 4.JPG|Hercegovačka Gračanica sa obližnjim drvoredom
Datoteka:Gracanica in Trebinje.jpg|Hercegovačka Gračanica


## Povezano
* Kosovska Gračanica
* Pravoslavni manastiri u Republici Srpskoj
* Spisak manastira Srpske pravoslavne crkve
* Jovan Dučić
* Trebinje

## Reference

## Vanjske veze

* Turizam Republike Srpske: Hercegovačka Gračanica 
* Eparhija zahumsko-hercegovačka: Hercegovačka Gračanica
* http://www.spc.rs/sr/clava_eparhije_zahumskohercegovacke 
* http://gotrebinje.com/sr/destinations/hercegovacka-gracanica/
Henley (izborna jedinica Parlamenta UK)

**Henley** je izborna jedinica Doma komuna, odnosno donjeg doma Parlamenta Ujedinjenog Kraljevstva čiji zastupnik zastupa jugoistočni dio grofovije Oxfordshire u Engleskoj. Izborna jedinica zahvaća najveći dio gorja Chiltern Hills i grad Thame u dolini Temze, sjeverozapadno od Londona, te je pretežno ruralnog karaktera, ali je također izvrsno prometno povezana sa Londonom i Oxfordom, te u njoj živi natprosječno obrazovano i imućno glasačko tijelo. To se, između ostalog, često navodi kao razlog zbog kojeg su od 1910. do danas u njoj bili izabrani isključivo kandidati Konzervativne stranke, te se smatra jednim od njenih najtvrđih uporišta i najsigurnijih izbornih jedinica. Među zastupnicima koji su zastupali Henley su najpoznatiji Michael Heseltine, dugogodišnji istaknuti ministar u vladama Margaet Thatcher i Johna Majora, te Boris Johnson.